**ŠIAULIŲ DAINŲ MUZIKOS MOKYKLOS**

**DIREKTORĖS FLORINOS VARKALIENĖS**

**2020 METŲ VEIKLOS ATASKAITA**

2021-01-20 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Šiaulių Dainų muzikos mokyklos veikla organizuota remiantis 2020-2022 metų strateginiu planu bei 2020 metų Mokyklos metiniu veiklos planu.   1. **Tobulinti ugdymo proceso įgyvendinimą.** Siekiant įgyvendinti strateginio plano ir metinės veiklos programos numatytus tikslus,buvo vykdomos formalųjį švietimą papildančios ir neformaliojo švietimo ugdymo programos, jos tobulinamos, pritaikant įvairių poreikių mokiniams. Sudarytos sąlygos mokytis muzikos mokykloje visiems, to pageidaujantiems, vaikams. Atsižvelgiant į aplinkoje vykstančius pokyčius, programos keičiamos bei tobulinamos, pritaikant jų įgyvendinimą nuotoliniu būdu.   Įgyvendintos pradinio, pagrindinio muzikinio ugdymo programos, neformaliojo ugdymo programos: ankstyvojo ugdymo, kryptingo ugdymo. Muzikinės saviraiškos ugdymo programa (be individualių ir su individualiomis pamokomis). Visi norintys galėjo mokytis muzikos mokykloje, buvo skatinama atsižvelgiant į individualias mokinių savybes ir gebėjimus pasirinkti ugdymo programą. Mokiniai buvo įtraukti į koncertinę veiklą, kiekvienas galėjo išreikšti savo gebėjimus. Mokiniams sudarytos sąlygos muzikuoti ir tobulinti grojimo atskirais muzikos instrumentais, grojimo ansamblyje ir orkestre, dainavimo įgūdžius meniniuose kolektyvuose. Mokykloje yra 6 meniniai kolektyvai: jaunučių choras, jaunių choras, styginių instrumentų orkestras, lietuvių liaudies instrumentų orkestras, akordeonistų orkestras, pučiamųjų instrumentų orkestras. Mokiniai dalyvavo įvairiuose mokyklos, regiono, respublikiniuose, tarptautiniuose renginiuose, konkursuose, festivaliuose.  **MOKINIŲ PASIEKIMAI 2020 METAIS**  **Tarptautiniai konkursai:**   * Tarptautinis jaunųjų atlikėjų pučiamaisiais muzikos instrumentais konkursas „Naujene WIND 2020“ Daugpilis (Latvija). Dalyvavo 3 mokiniai, visi pelnė III vietos laureato diplomus, juos ruošė 2 mokytojai: Petras Kryžanauskas, Karolis Pukinskis. * Tarptautinis jaunųjų atlikėjų pučiamaisiais muzikos instrumentais konkursas “WIND STARS 2020” Marupė (Latvija). Dalyvavo 3 mokiniai, ir pelnė: 1 – I vietos diplomą, 1- II vietos diplomą, 1- III vietos diplomą, juos paruošė mokytojas Anatolijus Kavaliauskis. * III virtualus tarptautinis Vaclovo Furmanavičiaus muzikos, meno ir konservatorijų jaunųjų akordeonistų konkursas-festivalis Vilnius. Dalyvavo 3 mokiniai, 2 pelnė laureato diplomą, 1- diplomą, juos paruošė mokytojos Janina Mažonaitė ir Zita Bružienė. * XIII virtualus Tarptautinis akordeono muzikos festivalis – konkursas „Linksmasis akordeonas Šiauliai. Dalyvavo 7 mokiniai ir pelnė: 1- I vietos laureato diplomą, 3 –II vietos laureato diplomus ir 3 –III vietos laureato diplomus, juos paruošė mokytojos: Janina Mažonaitė, Zita Bružienė ir Danguolė Jankevičienė. * IX Tarptautinis jaunųjų atlikėjų tautiniais instrumentais nuotolinis konkursas „Muzikos burtai 2020“ Klaipėda. Dalyvavo 3 mokiniai ir pelnė: 1 – I vietos diplomą, 1- II vietos diplomą ir 1- III vietos diplomą, juos paruošė mokytojai: Lora Andriuškienė ir Darius Daknys. * Virtualus V tarptautinis konkursas „Astana Stars“Nur-Sultan (Kazachtanas). Dalyvavo 2 mokinės ir pelnė II laipsnio diplomus, jas paruošė mokytoja Andromeda Daknienė. * III-čiasis virtualus tarptautinis klasikinės muzikos konkursas „Astana Classic“ Nur-Sultan (Kazachtanas). Dalyvavo 2 mokiniai, 1 pelnė I vietos laureato diplomą ir viena pagrindinį prizą Grand Prix, juos paruošė mokytojas Anatolijus Kavaliauskis.   **Iš viso tarptautiniuose konkursuose dalyvavo 23 mokiniai ir pelnė:**   * Grand Prix - 1 mokinė; * I vietos laureato diplomus - 5 mokiniai, * II vietos laureato diplomus- 6 mokiniai, * III vietos laureato diplomus- 8 mokiniai, * Diplomą pelnė 1 mokinė.   **Respublikiniai konkursai:**   * III respublikinis konkursas „Šiaurės Lietuvos kompozitorių dovana lietuvių liaudies instrumentams“ Šiaulių Dainų muzikos mokykla. Dalyvavo 15 mokinių, I laipsnio laureato diplomus pelnė 6 mokiniai, II laipsnio laureato diplomus pelnė 8 mokiniai ir III laipsnio laureato diplomą pelnė 1 mokinė. Juos paruošė mokytojai Lora Andriuškienė ir Darius Daknys. * VIII respublikinis liaudies instrumentų atlikėjų konkursas „Lietuviška pjesė“ Vilnius. Dalyvavo viena mokinė ir pelnė II laureato vietą, paruošė mokytoja Lora Andriuškienė. * I respublikinis jaunųjų muzikantų konkursas Muzika-@ Kaunas. Dalyvavo 3 mokinės, 2 mokinės pelnė II vietos diplomą, viena – III vietos diplomą, jas paruošė mokytoja Jūratė Narvilienė. * XI nacionalinis moksleivių muzikos kūrinių konkursas „Mano nata“ Vilnius. Dalyvavo 2 mokinės ir pelnė diplomus, paruošė mokytojas Algirdas Bružas. * XXVIII-asis respublikinis Juozo Pakalnio jaunųjų atlikėjų pučiamaisiais ir mušamaisiais muzikos instrumentais konkursas Kaunas. Dalyvavo 4 mokiniai ir pelnė: 2- II vietos laureato diplomus ir 2 –III vietos laureato diplomus, paruošė mokytojai Aatolijus Kavaliauskis ir Petras Kryžanauskas. * VIII virtualus Lietuvos jaunųjų atlikėjų Lietuviškos muzikos konkursas „ Atlėk Sakale“ Alytus. Dalyvavo 9 mokiniai ir pelnė: 1 -I vietos laureato diplomą ir nominaciją „Sakalas“, 3 – I vietos laureato diplomą, 2 – II vietos laureato diplomą, 3 – III vietos laureato diplomą juos paruošė mokytojai: Anatolijus Kavaliauskis, Petras Kryžanauskas, Jovita Vengrienė, Andromeda Daknienė, Lora Andriuškienė. * Virtualus respublikinis akordeono instrumentinės muzikos ansamblių ir orkestrų konkursas „Plungė-2020“. Dalyvavo akordeonistų ansamblis ir pelnė laureato diplomą, paruošė mokytoja Janina Mažonaitė. * Klaipėdos Stasio Šimkaus konservatorijos organizuojamas respublikinis bendrojo fortepijono konkursas „Jūros eskizai“. Dalyvavo 2 mokinės ir pelnė: 1- II vietos laureato diplomą ir viena- III vietos laureato diplomą, paruošė mokytoja Andromeda Daknienė.   **Iš viso respublikiniuose konkursuose dalyvavo 38 mokiniai ir pelnė:**   * I vietos laureato diplomą ir nominaciją „Sakalas“-1 mokinė, * I vietos laureato diplomus pelnė 10 mokinių, * II vietos laureato diplomus- 15 mokinių, * III vietos laureato diplomus- 8 mokiniai, * Diplomą pelnė 2 mokinės. * Šiaulių regiono muzikos ir meno mokyklų solfedžio konkursas, dalyvavo 1 mokinė ir pelnė III vietos diplomą, paruošė mokytoja Roma Brazienė.   **Iš viso:**   * konkursuose dalyvavo 62 mokiniai. * festivaliuose dalyvavo 50 mokinių. * koncertuose – 160 mokinių.   2020 metais vasario 17 dieną mūsų mokykloje vyko III respublikinis konkursas „Šiaurės Lietuvos kompozitorių dovana lietuvių liaudies instrumentams“ kurį suorganizavo mokytoja Lora Andriuškienė. Jame dalyvavo 55 mokiniai ir 35 mokytojai iš Klaipėdos Jeronimo Kačinsko muzikos mokyklos, Kelmės Algirdo Lipeikos menų mokyklos, Kuršėnų meno mokyklos, Naujosios Akmenės muzikos mokyklos, Panevėžio miesto bei rajono muzikos mokyklų, Šiaulių Sauliaus Sondeckio menų gimnazijos, Šiaulių 1-osios muzikos mokyklos, Trakų meno mokyklos, Kretingos meno mokyklos ir Šiaulių Dainų muzikos mokyklos.  Spalio mėnesį buvo parengtas projektas „Etnografinė dieninė stovykla“, kuris turėjo vykti mokykloje mokinių rudens atostogų metu, buvo gautas ir finansavimas, bet dėl karantino nepavyko jo įgyvendinti.  Parengtas projektas opera vaikams „Instrumentų paradas“. Šis projektas įtrauktas į Šiaulių miesto kultūros krepšelį 2020 metais, projektą planuojama pradėti 2021 metais.  Nuo 2020 metų gruodžio mėnesio iki 2021 m. birželio mėnesio vykdomas virtualus Jungtinis Lietuvos vaikų chorų projektas, kuriame dalyvauja chorinio dainavimo jaunių choro mokiniai ir mokytoja Eugenija Balvočienė.  2020 metai buvo ypatingi, dėl karantino teko ne kartą metodinių grupių susirinkimuose aptarti ir koreguoti visas vykdomas programas, pritaikant nuotoliniam darbui. Sudėtinga buvo ir mokytojams dirbti nuotoliniu būdu dėl instrumentų derinimo, garso kokybės ir kitų priežasčių.  Dėl karantino nuo spalio mėnesio negalėjome vykdyti ankstyvojo mokymo programos „Sandoros“ progimnazijoje.  Buvo skatinta ir sudarytos sąlygos mokytojams dalyvauti kvalifikacijos renginiuose, dalyvavo 38 mokytojai įvairiuose kvalifikacijos kėlimo kursuose, seminaruose, pravedė 5 atviras pamokas.   1. **Gerinti mokyklos materialinę ir techninę bazę.**   Karantino sąlygos pakoregavo ir muzikos instrumentų įsigijimą, nes pirmiausiai reikėjo aprūpinti mokytojus kompiuteriais ir programine įranga. Nupirki 26 kompiuteriai (buvo numatyta nupirkti tik 4 kompiuterius ir 4 muzikinės programinės įrangos komplektus), 3 televizoriai, nupirktas foto aparatas – kamera. Suremontuotos 3 patalpos. Įrengta mokinių poilsiui skirta erdvė, tai nebuvo numatyta nei Strateginiame nei Metiniame veiklos plane, tačiau mokytojams pradėjus dirbti nuotoliniu būdu, buvo labai reikalinga. |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **Asmenybės ūgtis** 1.1. Gerinti, mokinių muzikinius gebėjimus siekiant nuolatinės asmenybės ūgties. | 1.1.1. Mokyklos bendruomenėje organizuota metodinė diskusija „Mokinio asmenybės ūgtis ir jos matavimo rodikliai“.  1.1.2. Sudarytos palankios sąlygos mokinių saviraiškos poreikių tenkinimui socialinėje kultūrinėje aplinkoje. | 1.1.1.1. Mokykloje susitarta dėl asmenybės ūgties matavimo rodiklių.  1.1.1.2. Kiekvienas mokinys ne mažiau kaip du kartus metuose dalyvavo miesto ar regiono koncertuose, festivaliuose, konkursuose.  1.1.1.3. Ne mažiau kaip 50 mokinių tapo regioninių ir respublikinių konkursų laureatais. | 1.1.1.1.1.Metų pradžioje susitarta su metodinių grupių pirmininkais apie asmenybės ūgties matavimo rodiklius, toliau buvo aptarta skyriuose, kur nuspręsta, kad mokinio asmenybės ūgtis matuojama per dalykines kompetencijas, kurios aptariamos po kiekvieno mokinio grojimo, atsiskaitymo, patiems mokiniams įsivertinus savo 10 balų ribose dalykines žinias, kurios aptariamos su mokytojais metodinių grupių susirinkimuose.  1.1.1.2.1. 82 % mokinių individualiai ar su meniniu kolektyvu dalyvavo miesto ar regiono koncertuose,  festivaliuose, konkursuose.  1.1.1.3.1.  Konkursuose dalyvavo 62 mokiniai, iš jų 59 tapo I, II, III vietos laureatais. |
| **Ugdymas(sis)**  1.2. Tobulinti ugdymo turinį. | 1.2.1. Organizuoti pedagogų mokymai apie STEAM metodų taikymą neformaliajame ugdyme.  1.2.2. Ugdymo procese taikomi STEAM metodai.  . | 1.2.1.1. Organizuoti vienos dienos pedagogų mokymai apie STEAM metodų taikymą neformaliajame ugdyme.  1.2.2.2. Ne mažiau 95 procentai pedagogų įgijo kompetencijas apie STEAM metodų taikymą neformaliajame ugdymą.  1.2.2.3. Ne mažiau 20 proc. pedagogų taiko STEAM metodus pamokose.  1.2.2.4. Atnaujintos dvi ugdymo programos. | 1.2.1.1.1. Metodinių grupių pasitarimuose susipažinta su STEAM ugdymu.  1.2.2.2.1. Direkcinėje taryboje susitarta, kad pedagogai savarankiškai susipažins su STEAM ugdymo metodais ir numatys jų taikymo galimybes ugdymo procese.  1.2.2.3.1. Ne mažiau 20 procentų pedagogų susipažinę su STEAM ugdymo metodais.  1.2.2.4.1.Atnaujintos visos ugdymo (si) programos ir jos vis dar koreguojamos, pritaikant jas darbui nuotoliniu būdu. Tai didžiulis iššūkis mokiniams, mokytojams ir tėvams dėl muzikos mokyklos darbo specifikos. |
| **Ugdymosi aplinka** 1.3. Modernizuoti mokyklos aplinką, sukuriant palankias sąlygas mokinių fizinės ir emocinės sveikatos tausojimui. | 1.3.1. Atnaujintos mokyklos erdvės, siekiant sudaryti sąlygas vaikų poilsiui ir sveikatos stiprinimui. | 1.3.1.1. Įsigytas stalo teniso stalas.  1.3.1.2. Irengta poilsio erdvė vaikams. | 1.3.1.1.1. Įsigyta 16 sėdmaišių vaikams ir televizorius. Teniso stalo įsigijimo galimybė atmesta dėl šio žaidimo keliamo triukšmo, kuris gali trukdyti ugdymo procesui.  1.3.1.2.1.Įrengta šiuolaikiška poilsio erdvė vaikams. |
| **Lyderystė ir vadyba**  1.4. Plėtoti bendradarbiavimo ryšius su mokyklos partneriais Lietuvoje ir užsienyje. | 1.4.1. Inicijuotos veiklos, skatinančios bendradarbiavimą su šalies ir užsienio meninio ugdymo mokyklų pedagogais ir mokiniais. | 1.4.1.1. Pasirašytos naujos bendradarbiavimo sutartys su užsienio (1 sutartis) ir Lietuvos partneriais (3 sutartys).  1.4.1.2. Mokykloje organizuoti ne mažiau 5 respublikiniai renginiai su socialiniais partneriais. | 1.4.1.1.1.  Pasirašytos bendradarbiavimo sutartys su 6 įstaigomis:  Šiaulių menų mokykla, Šiaulių Jaunųjų technikų centru (STEMbazė), „Spindulio“ ugdymo centru, lopšeliais darželiais: „Trys nykštukai“ ir „Dainelė“ ir atnaujinta sutartis su „Sandoros“ progimnazija.  Sudaryta žodinė sutartis su International School of Music, Finland.  1.4.1.2.1.  Suorganizuotas respublikinis liaudies instrumentų konkursas su socialiniais partneriais, kuriame dalyvavo 35 mokytojai ir 40 mokinių iš Šiaulių miesto, regiono, respublikos muzikos mokyklų. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Organizuoti pedagogų mokymai apie STEAM metodų taikymą neformaliajame ugdyme. | Kadangi nuo 2021 m. rugsėjo 1 d. visi įstaigos pedagogai privalėjo būti išklausę Specialiosios pedagogikos ir psichologijos žinių kursą, bendru sutarimu su pedagogais priėmėme sprendimą vietoje mokymų apie STEAM metodų taikymą dalyvauti Speciaiosios pedagogikos ir psichologijos seminare.  Visi staigos pedagogai išklausę Specialiosios pedagogikos ir psichologijos žinių kursą. |
| 2.2. Organizuoti ne mažiau 5 respublikiniai renginiai su socialiniais partneriais. | Dėl Covid 19 situacijos šalyje nepavyko organizuoti visų suplanuotų renginių. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas projektas „Etnografinė dieninė stovykla“, gautas finansavimas jo įgyvendinimui. | 3.1.1.Aktualumas, kad mokiniai būtų užimti mokinių atostogų metų ir supažindinti su lietuvių liaudies tautosaka, instrumentais, muzika, žaidimais, bet paskelbus karantiną, stovykla neįvyko. |
| 3.2. Parengtas projektas opera vaikams „Instrumentų paradas“, šis projektas įtrauktas į Šiaulių miesto kultūros krepšelį ir planuojamas pradėti vykdyti 2021 m. | 3.2.1.Projekto metu bus pristatomas muzikinis kūrinys – opera, mokiniai turės galimybę susipažinti su tokia muzikinio kūrinio forma. |
| 3.3. Mokykloje įrengta saugos priešgaisrinė sistema. | 3.3.1.Visose patalpose sumontuoti optiniai dūmų jutikliai, priešgaisriniai pavojaus mygtukai. |
| 3.4. Įrengtas mokytojų kambarys, 2 kabinetai, sutvarkytos I aukšto koridoriaus erdvės. | 3.4.1.Pagerintos sąlygos darbuotojams, koridoriuose pagerėjo estetinis vaizdas. |
| 3.5. Pakeisti etatinį mokytojų darbo apmokėjimą reglamentuojantys mokyklos dokumentai, atsižvelgiant į teisinio reglamentavimo pasikeitimą. | 3.5.1.Papildytos (pasikeitus teisės aktų reglamentavimui) ir pasirašytos mokytojų darbo sutartys. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4x |
| 5.3. Lyderystės ir vadovavimo efektyvumas | 1□ 2□ 3x 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai x |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. IKT tobulinimas |

**V SKYRIUS**

**KITŲ METŲ VEIKLOS UŽ**

**DUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| **Asmenybės ūgtis**  8.1. Tobulinti individualios mokinių pažangos vertinimo, stebėsenos ir pagalbos teikimo procesus. | 8.1.1. Pagerėję mokinių pasiekimai ir pažanga, ugdymas planuojamas ir organizuojamas sistemingai stebint ir vertinant mokinių mokymosi poreikius, pasiekimus ir pažangą. | 8.1.1.1. 100 procentų mokytojų analizavo ir stebėjo mokinių individualią pažangą.  8.1.1.2. Mokyklos administracija ne mažiau kaip du kartus per mokslo metus atliko mokytojų vykdomos individualios pažangos stebėsenos ir analizės vertinimą, rezultatus aptarė su mokytojais. Direkcinėje taryboje aptarė reikalingos pagalbos teikimą mokiniams. Parengtas priemonių planas.  8.1.1.3. Ne mažiau kaip 90 procentų mokinių padarė individualią dalykinę pažangą. Mokinių bendras pasiekimų vidurkis padidėjo 5 proc. lyginant su 2020 metais. |
| **Ugdymas (sis)**  8.2. Taikyti inovacijas ugdymo turinio įgyvendinimui. | 8.2.1. Sudarytos sąlygos pedagogams tobulinti IKT kompetencijas.  8.2.2. Pedagogai taiko inovacijas ugdymo turinio įgyvendinimui.  8.2.3. Mokykloje įdiegtas elektroninis dienynas. | 8.2.2.1. 90 procentų įstaigos pedagogų dalyvavo tiksliniuose IKT kvalifikacijos tobulinimo kursuose.  8.2.2.1. Visi mokyklos pedagogai aprūpinti kompiuteriais ir jų darbui reikalinga IKT programine įranga. Grupinių pamokų klasėse pakabinti televizoriai (4 vnt.), įjungti į internetinį tinklą.  8.2.2.2. Atnaujinta kompiuterizuota kompozicijos klasė. Kompozicijos pamokose naudojami STEAM metodai.  8.2.3.1. Visi mokyklos mokytojai mokinių pasiekimus ir pažangą fiksuoja elektroniniame dienyne. |
| **Gyvenimas mokykloje**  8.3. Stiprinti neformaliojo vaikų švietimo programų prieinamumą. | 8.3.1. Užtikrintas maksimalus Mokyklos programose dalyvaujančių vaikų skaičius.  8.3.2. Užtikrintas mokyklos mokinių dalyvavimas pilietiškumo, etnokultūros, lyderystės, socialinių kompetencijų ugdymo modelio (SKU) įgyvendinime Šiaulių mieste.  8.3.3. Sudarytos palankios sąlygos įtraukiajam ugdymui organizuoti. | 8.3.1.1. Mokinių skaičius mokykloje – ne mažiau 400.  8.3.2.1. Visi mokyklos kolektyvai dalyvavo miesto ir respublikos renginiuose ne mažiau 10 kartų.  8.3.2.2. Kiekvienas mokinys bent vieną kartą dalyvavo miesto, regiono ar respublikiniame konkurse, festivalyje ar koncerte.    8.3.2.3. Mokyklos mokiniai ne mažiau 5 kartus dalyvavo renginiuose su socialiniais partneriais.  8.3.3.1. Mokykloje sudarytos sąlygos mokytis įvairių gebėjimų vaikams.  8.3.3.2. Mokykloje mokosi ne mažiau 10 mokinių, kuriems pritaikyta ugdymo (si) aplinka ir pagal galimybes individualizuotas ugdymo (si) turinys. |
| **Ugdymos(si) aplinka.**  8.4. Modernizuoti ugdymo (si) aplinką. | 8.4.1. Ugdymo (si) aplinka saugi ir pritaikyta kūrybiškai ir inovatyviai veiklai. | 8.4.1.1. Atliktas ugdomosios veiklos erdvių kokybės įvertinimas (2021 m. balandžio mėn).  8.4.1.2. Ne mažiau 10 proc. mokymo lėšų skirta įsigyti ugdymo priemonėms ir ugdymo erdvėms atnaujinti.  8.4.1.3. Įrengtos vaikų kūrybinės dirbtuvės. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškieji faktoriai (nedarbingumas, darbuotojų kaita ir jų trūkumas). |
| 9.2. Keisis arba nebus priimti teisės aktai. |
| 9.3. Negautas finansavimas. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Direktorės Florinos Varkalienės darbinė veikla mokykloje įvertinta labai gerai. Direktorė Florina Varkalienė geba užtikrinti gerą įstaigos darbą ir tinkamai vadovauti mokyklai.

Šiaulių Dainų muzikos mokyklos

Tarybos pirmininkas \_\_\_\_\_\_\_\_\_\_\_ Darius Daknys 2021-02-04

(parašas)

**11. Įvertinimas, jo pagrindimas ir siūlymai:**

Šiaulių Dainų muzikos mokyklos direktorės Florinos Varkalienės 2020 metų veiklos užduotys įvykdytos ir viršyti kai kurie sutarti vertinimo rodikliai, pasiekta geresnių rezultatų: mokyklos ugdytiniai dalyvavo įvairiuose miesto, šalies ir tarptautiniuose renginiuose – laimėtos 59 prizinės vietos; pagerinta įstaigos veikla: atnaujinti etatinį mokytojų darbo apmokėjimą reglamentuojantys mokyklos dokumentai; susitarta dėl mokinių asmenybės ūgties matavimo rodiklių; 82 proc. mokinių individualiai ar su meniniu kolektyvu dalyvavo miesto ar regiono koncertuose, festivaliuose, konkursuose; suorganizuotas respublikinis liaudies instrumentų konkursas; parengta programa „Etnografinė dieninė stovykla“, „Kultūros krepšelio“ paslaugų programa opera vaikams „Instrumentų paradas; atnaujinta mokyklos edukacinė aplinka; įsigytos neformalųjį ir formalųjį švietimą papildančio ugdymo programoms įgyvendinti reikalingos mokymo priemonės; užtikrintas nuotolinis mokinių ugdymas.

Siūloma Dainų muzikos mokyklos direktorės Florinos Varkalienės 2020 metų veiklą įvertinti labai gerai ir nustatyti 20 **proc.** pareiginės algos kintamąją dalį.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių Dainų muzikos mokyklos \_\_\_\_\_\_\_\_\_\_ Florina Varkalienė 2021-02-22

direktorė (parašas)